सेवनी रेलावन के जनकल्याण शिविर में दवा-पेंशन वितरण
किशनगंज| प्रशासनकी ओर से आमजन को सरकारी योजनाओं का लाभ दिलाने के लिए शुक्रवार को ब्लॉक के दो पंचायत मुख्यालयों पर पंडित दीनदयाल उपाध्याय योजना के तहत शिविर लगाकर ग्रामीणों को लाभ दिलाया गया।
रेलावन अटल सेवा केंद्र पर आयोजित शिविर के दौरान ग्रामीणों की चिकित्सा विभाग द्वारा निशुल्क जांच कर परामर्श दिया गया और निशुल्क दवाओंं का वितरण किया गया। वहीं पेंशन के पात्र लोगों की पेंशन बनाने के साथ लाभ भी बांटा गया। वहीं सेवनी में प्रशासन की ओर से पंद्रह विभागों की योजनाओं के माध्यम से ग्रामीणों को लाभ दिलाया गया।
पंचायत की ओर से पहले से ही प्रचार-प्रसार करने के कारण सुबह से ही पंचायत से जुड़े गांवों के लोगों का पंचायत मुख्यालय पर आने का सिलसिला शुरू हो गया था। इस दौरान शिविर में एसडीएम जनकसिंह, तहसीलदार चिंरजीलाल, बीडीओ राहुल बैरवा, रेलावन सरपंच पूजा सुमन, सेवनी सरपंच लीला मालव आदि मौजूद थे।
hin_Deva hin_Deva hin_Deva hin_Deva